《首夏二首 其一》
宋代·吕本中

生平寡嗜欲，颇愿得少闲。尽读未见书，遍寻云外山。

往来二十年，昔者盟未寒。妻子见驱迫，低头言作官。

朝翻朱墨案，暮对藜藿盘。岂无一亩宫，令汝得少安。

向来栖息地，苔竹奉馀欢。何时二三子，共驾牛车还。

汝实江海人，误令尘土干。旧游在彷佛，欲往当不难。

但去眼界窄，自然心地宽。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。